नई दिल्ली. अमेरिका में मारे गए भारतीय इंजीनियर श्रीनिवास कुचीभोतला की पत्नी सुनयना दुमाला ने कहा है कि वे पति के सपने को पूरा करने के लिए यूएस लौटेंगी। सुनयना ने अपनी फेसबुक पोस्ट में यह कहा है। वह पति श्रीनिवास की डेड बॉडी के साथ अभी भारत में हैं। बता दें कि 22 फरवरी की रात कंसास सिटी के एक बार में श्रीनिवास की गोली मार कर हत्या कर दी गई थी। श्रीनिवास की मां ने छोटे बेटे को रोका...
- श्रीनिवास की मां ने अपने छोटे बेटे साई किशोर को अमेरिका वापस जाने से रोक दिया है, वहीं दूसरी तरफ सुनयना कंसास लौटने के लिए तैयार हैं।
- सुनयना ने कहा है, "मैं कंसास में अपनी लाइफ फिर से शुरू करूंगी। वहां हम कुछ साल पहले अपने सपने को पूरा करने के लिए गए थे, वहां हमने अपना घर बनाया और परिवार शुरू करने की प्लानिंग की थी।"
- सुनयना ने फेसबुक पोस्ट में अपने पति को श्रद्धांजलि देते हुए कहा है, "यह सवाल हर इमिग्रेंट्स के दिमाग में है कि क्या हम वहां से बिलॉन्ग करते हैं।"
और क्या कहा सुनयना ने?
- सुनयना दुमाला ने अपने माइग्रेशन स्टेटस से जुड़े काम के लिए यूएस कांग्रेस सांसद केविन यॉडर और सीनेटर जेरी मोरान को थैंक्स बोला है।
- उन्होंने लिखा है, "यह मेरे श्रीनु का सपना है। मैं श्रीनिवास के लिए कम से कम इतना तो कर ही सकती हूं, वे अपना सपना मेरी आंखों से पूरा होते देखेंगे। अमेरिका वापस लौटने के लिए मेरे पास यही वजह है।"
- श्रीनिवास के पास H1B वीजा था, जबकि सुनयना के पास H4 डिपेन्डेंट वीजा। इसी कारण यह चिंता है कि ट्रम्प सरकार सुनयना को अमेरिका लौटने और वहां रहने की इजाजत नहीं देगी।
- सुनयना ने इस संकट की घड़ी में सपोर्ट के लिए माइक्रोसॉफ्ट के सीईओ सत्या नडेला और कमला हैरिस को भी थैंक्स बोला है। उन्होंने वर्ल्ड लीडर्स से यह अपील भी की है कि वे ह्यूमन राइट्स के सपोर्ट में आवाज उठाएं।
क्या हुआ था 22 फरवरी की रात?
- श्रीनिवास और उनके दोस्त आलोक मदसानी ओलाथे में जीपीएस बनाने वाली कंपनी गार्मिन के एविएशन विंग में काम करते थे। 22 फरवरी की रात वे ओलाथे के ऑस्टिन बार एंड ग्रिल बार में थे। तभी यूएस नेवी से रिटायर्ड एडम पुरिन्टन (51) नाम का एक शख्स उनसे उलझ गया।
- एडम रेसिस्ट कमेंट करने लगा। उसने दोनों को आतंकी कहा। बोला कि मेरे देश से निकल जाओ। तुम मेरे देश में क्यों आए हो? तुम हमसे बेहतर कैसे हो? बहस के बाद एडम को बार से निकाल दिया गया। थोड़ी ही देर में वह गन लेकर लौटा और दोनों पर गोली चला दी।
- इसके पांच घंटे बाद एडम दूसरी बार में शराब पीने पहुंचा। वहां उसने लोगों को बताया कि वह मिडल-ईस्ट के दो लोगों को मारकर आया है और छुपने की जगह चाहिए। बार टेंडर ने पुलिस बुलाकर उसे गिरफ्तार करवा दिया।
- हमले में श्रीनिवास की मौत हो गई। उसका दोस्त आलोक मदसानी भी जख्मी हुए, फिलहाल वे ठीक हैं।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva